Viborger Samler, 1846-03-07
Nyeste Postefterretninger. Opstanden i Polen. Følgende Manifest er udstedet i Krakau af Nationalregjeringen for det fælleds polske Anliggende: "Til den polske Nation, Polakker, Opstandens Time er slaaet! Hele det sønderlemmede, sønderrevne Polen reiser sig og voxer, allerede have vore Brødre i Hertugdømmet Posen og Litthauen, Galizien, Podolien, Wolhynien og flere Egne reist sig, og kæmpe med Fienden; de kæmpe for de helligste Rettigheder, som Overmagt paa en underfundig Maade har berøvet dem. Vore blomstrende Ynglinge henraadne i underjordiske Fæng fler, Forgængerne, der understøttede os med Raad, bleve ikke skaante. Præsterne berøvedes deres Anseelse; Enhver, som i Tanker og Daad var beredt til at leve og døe for Polen, er enten ryddet af Veien, eller vansmægter i Fængsel, eller maa hvert Øieblik vente det. Ja, Efterretningen om hine Millioner Knuttede er trængt ind i vort Hjerte og har sønderrevet det; hine Millioner ere henvisnede i underjordiske Huller, slæbte ind i deres Undertrykkeres Geleder, piinte paa alle optænkelige Maader. Disse Voldsmænd haanede vor Nationalhæder, tillode os ikke vort Sprog, tillode os ikke at bekiende os til vore Fædres Tro, opstillede uoverstigelige Dæmninger imod Forbedringen af vor sociale Forening, væbnede Broderen imod Broderen, og brændemærkede med Bagvaskelsens undslettelige Stempel Fædrelandets ædleste Sønner. Brødre. Endnu kun et Skridt, - og Polen vilde ikke mere existere, ja ikke en eneste Polak vilde der længere findes; vore Børnebørn vilde forbande vort Minde, vilde forbande os, som kun efterlade dem den skjønneste Deel af Jorden som en Gruushob og Ørken; de vilde forbande os, fordi vi have ladet et krigerisk Folk smede i Lænker, fordi vi lade dem tale fremmede Tungemaal, fordi de skulle trælle de Usurpatorer, der have fraranet dem deres Rettigheder. Vore Fædre reise sig af Gravene; de tilraabe os: "Hevn Hevn!" De spæde Børn tilraabe os, at vi have forladt Grundsætningerne for vor Nationalitet, Ja, dette tilraabes os af Gud, der engang vil kræve os til Regnskab. Polakker, Vi udgjøre 20 Millioner; velan da, lader os reise os som Mænd, og ingen jordisk Magt vil kunne betvinge os, Vi ville tilkæmpe os en Frihed, hidtilmageløs i Verdens Aarbøger. Vor forenede Magt vil tilkæmpe os en Arne for Fælledskab, hvoraf Enhver, i Forhold til sin Fortjeneste og Dygtighed, kan nyde Jordens Goder, hvor Enhver, hvem Forsynet tildeelte et svageligt Legeme eller en indskrænket Forstand, vil finde Hielp hos hele Communen, hvor ingen Privilegier under nogensomhelst Skikkelse vil kunne gjøre sig gieldende, hvor enhver Polak vil finde Sikkerhed for sig, sin Hustru og sine Børn, naar han tyer til Communen, der da vil være Herre over den skjønne Landstrækning, hvoraf vore Fiender nu ere i Besiddelse. Alle Godtgjørelser ville ophøre: Renter, Hoveri og deslige Fordringer; og Opoffrelsen, og Jndvielsen for Nationens Sag med Sværdet i Haanden vil vorde godtgjort ved Grundstykker af Nationalgodserne. - Polakker, Fra idag kjende vi ingen Forskel; vi ere fra Hedenold Sønner af een Moder vort Fædreland - af een Fader – Gud i Himmelen. Ham anraabe vi om Hjelp; han vil velsigne vore Vaaden og skjænke os Seieren. Men for at han skal forunde os Seieren, saa lader os ikke besudle os ved Drukkenskab eller ved Rovsyge, saa lader os ikke besmitte de os anbetroede Vaaben ved Egenmægtigheder; saa lader os ikke myrde de Troende, Værgeløse og dem, der have en anden Tro end vi; thi ikke imod Folkeslagene, men imod vore Undertrykkere føre vi den hellige Kamp. Men lader os nu, til Tegn paa vor Forening, smykke os med Nationalcocarden, og sværge den hellige Eed: "Jeg sværger, med Raad, Ord og Daad at tjene mit Fædreland, Polen; jeg sværger at opoffre for det alle mine Anskuelser, og navnligen min Formue og mit Liv. Jeg tilsværger den Nationalregjering, som organiseredes i Krakau den 22de Febr., om Aftenen Kl. 8, ubetinget Lydighed; jeg tilsværger alle de af den indsatte Auctoriteter Lydighed, saa sandt hielpe mig Gud!" - Dette Manifest. skal i særegne Aftryk indrykkes i Regjeringens Dagblade, forsendes omkring i hele Polen og strax bekjendtgjøres i alle Kirker fra Prædikestolene og ved at opslaaes paa alle offentlige Steder. Krakau, den 22de Februar 1846. Ludvig Gorzkowski. Johan Tyssowski. Alexander Gregorzewski. C. Rogawski, Secretair.